Klasa: 130-01/18-01/08

Urbroj: 311-30-01-18-02

Rijeka, 07. veljače 2018.

n/r članica Odsjeka za industriju, komunalno gospodarstvo,

građevinu i energetiku HGK ŽK Rijeka

Poštovani,

Pozivamo Vas na predavanje na temu

**Obveze trgovačkih društava u domeni zaštite osobnih podataka**

**s naglaskom na industriju, komunalno gospodarstvo, građevinu i energetiku**

**koje će se održati**

**u četvrtak, 15. veljače 2018. s početkom u 10:00 sati**

**u HGK Županijskoj komori Rijeka, Bulevar oslobođenja 23 (velika dvorana u prizemlju)**

Predavanje organiziramo u suradnji s ECS Eurocomputer systems d.o.o., s namjerom pružanja potpore u procesu usklađivanja sa zahtjevima Uredbe o zaštiti osobnih podataka (General Data Protection Regulation) poslovnim subjektima slijedećih djelatnosti:

* poljoprivreda, šumarstvo i ribarstvo
* prerađivačka industrija
* opskrba električnom energijom, plinom, parom i klimatizacija
* opskrba vodom, uklanjanje otpadnih voda, gospodarenje otpadom i sanacija okoliša
* pogrebne i srodne djelatnosti
* građevinarstvo, arhitektonske djelatnosti i inženjerstvo, tehničko ispitivanje i analiza
* izdavanje knjiga, periodičnih publikacija i ostale izdavačke djelatnosti
* specijalizirane dizajnerske djelatnosti
* upravljanje nekretninama uz naplatu ili na osnovi ugovora

Uredba stupa na snagu 25. svibnja 2018. godine, izravno će se primjenjivati u državama članicama Unije bez potrebe za dodatno prenošenje u nacionalno zakonodavstvo, a obveznici njene primjene su gotovo svi subjekti koji obrađuju osobne podatke građana Europske unije. Maksimalne propisane kazne za neusklađivanje poslovanja s Uredbom dosežu 20 milijuna eura ili 4% ukupnog prihoda tvrtke

Predavači će biti predstavnici tvrtke ECS Eurocomputer systems d.o.o. iz Zagreba, koja za provedbu GPDR-a raspolaže multidisciplinarnim timom koji pokriva kako regulatorni, tako i tehnički aspekt provedbe ove regulative. Glavni predavač je gdin Marko Jertec, koji posjeduje međunarodno priznate certifikate CISSP (međunarodno priznati stručni certifikat za profesionalce koji se bave sigurnošću informacijskih sustava), CISM (međunarodni certifikat izvrsnosti), CISA (Certificirani revizor informacijskih sustava).

Predavanje je **besplatno** **za članice i dobrovoljne članice HGK**, a zainteresirane molimo da se prijave putem *online* obrasca na slijedećoj poveznici, najkasnije **do ponedjeljka, 12. veljače.** S obzirom na ograničeni broj mjesta, prijave će se prihvaćati redoslijedom zaprimanja, do popunjavanja kapaciteta dvorane (jedan sudionik po tvrtki). Za sve informacije molimo obratite se gđi Blanka Kalokira, voditelju Odsjeka za industriju, komunalno gospodarstvo, građevinu i energetiku (T 051 209169, E bkalokira@hgk.hr).

S poštovanjem,

 PREDSJEDNIK

 **dr.sc. Vidoje Vujić, prof.emer.**